
Martfű Város Önkormányzata Képviselő-testületének az építményadóról szóló 27/2006.(XII.15.) rendelet módosításáról szóló

___/2016.(___.___.) önkormányzati rendeletéhez
Az állam és az önkormányzatok közötti hatáskör- és feladat-átcsoportosítások tovább folytatódnak, mely azt jelenti, hogy 2017. évtől további jelentős állami bevételi forrásoktól esnek el az önkormányzatok, így Martfű Város Önkormányzata is.

Az állam által szolidaritási hozzájárulásként az egyes önkormányzatok adóerőképessége alapján a 2017. évtől elvont jelentős összeg, a korábban részben a központi költségvetésből finanszírozott szociális támogatási rendszerben véghezvitt átalakítás, illetve egyes normatív támogatások megszüntetése mind-mind nagyon megnehezíti a települések gazdálkodását, tetemes bevételkiesést okozva.

A fentiek miatt az önkormányzatokra, így Martű Város Önkormányzatára is – a feladatok részbeni átcsoportosítása ellenére – olyan kötelezettségek hárulnak, amelyeket saját bevételekből kell megoldani.
Az öngondoskodás egyik legfontosabb tényezőjét jelenti a helyi adórendszer.

A törvény adta lehetőségekkel élve – az adótárgyak kettős adóztatásának tilalmára is tekintettel – Martfű Város Önkormányzata a helyi adónemek közül valamennyi lehetséges adónemet bevezette. (A magánszemélyek kommunális adóját az építményadó miatt nem lehet bevezetni, azt csak az építményadó magánszemélyekre vonatkozó részének megszüntetésével lehetne alkalmazni.)
Mivel az ipar kezdetektől fogva meghatározó szerepet tölt be Martfű város életében, ésszerű és a város gazdálkodására tekintettel is indokolt volt a helyi iparűzési adónak a helyi adó törvény hatályba lépésével egyidejű bevezetése. Sajnos az iparűzési adónemet érintő folyamatos törvényi változások az évek előrehaladtával egyre kedvezőtlenebbül érintették az Önkormányzatot, a bevételek sokszor – épp a módosítások hatására – jelentősen csökkentek. Emellett kiszámíthatatlan és nehezen tervezhető, mint a költségvetés bevételének része. A fenti okokból bekövetkezett bevétel-kiesések miatt régebben több alkalommal módosítani kellett a költségvetést, egyes betervezett feladatok elvégzésére nem kerülhetett sor.
Az iparűzési adó rapszodikusságából fakadó bevétel-ingadozás kiegyenlítése, illetve a költségvetés tervezhetőségének javítása céljából városunkban 2007. évtől az építményadó is bevezetésre került.

A tíz évvel ezelőtti nagyon alacsony adómértékkel történt bevezetése óta az építményadóban már többször történt adómérték-emelés, de az adó mértéke minden egyes módosítást követően messze a törvényben rögzített maximális értékhatár alatt maradt. Az építményadó rendeletben meghatározott övezeti beosztás szerinti három lakossági övezetben és a két ipari övezetben is történtek emelések – a lakossági övezetekben minden esetben szerényebb volt az emelés.
Egy évvel ezelőtt, amikor a helyi adórendeletek 2016. évtől hatályos szabályairól született döntés, a 2016. évtől megállapított adómértékek akár hosszabb távra is megfelelőnek és elégségesnek mutatkoztak volna a költségvetés stabilizálásához. Az akkori előterjesztés, illetve képviselő-testületi döntés a város gazdálkodására tekintettel az akkor bevezetett adómértékeket tartotta megfelelőnek. Akkor még nem volt ismert az a körülmény, amely miatt később óriási kiesés történt az építményadó bevételekben. Az ipari övezetben lévő adótárgyai hasznos alapterületének felülvizsgálatát követően az eredeti bevallásának kijavításával 96 millió forintos lyukat ütött a város költségvetésén az egyik adóalany, ráadásul a kiesésnek a további évekre vonatkozóan elhúzódó hatása is van.
Mivel a város gazdálkodásához és feladatai ellátásához elengedhetetlen a bevételi oldal megfelelő összegben történő biztosítása, a kieső adóbevételeket pótolni szükséges. Az iparűzési adónemet illetően nincs lehetőség a bevételek növelésére. Annak ellenére nincs, hogy az – idei év kilátásait is bekalkulálva – utóbbi két év iparűzési adóbevételei elmaradnak a 2014. évitől. Gyakran előfordul, hogy a tárgyévben ténylegesen befizetett adó csak átmenetileg jelent adóbevételt, téves feltöltés – túltöltés – miatt az adóév utolsó hónapjának 20. napjáig befizetett összeg a következő évben – a bevallás benyújtásakor – túlfizetéssé válik, az adózó visszakérheti, vagy beszámít később fizetendő adójába, de mindenképpen kiesést okoz.

Ahogy máskor is, 2016. évben is az iparűzési adóbevétel kiesését épp annak az építményadónak kellett volna valamelyest csillapítania, mely önmagában is jelentős kiesést hozott.

A helyi adókról szóló 1990. évi C. törvény (Htv.) biztosította lehetőségek közül jelenleg az ún. vagyoni típusú helyi adónemek (ezek egyike az építményadó) mértékének emelése látszik az egyetlen lehetséges megoldásnak a költségvetés bevételi oldalának stabilizálására. (Esetleges települési adóból ilyen mérvű bevételi lehetőség nem látszik megvalósíthatónak, tekintettel a város kis kiterjedtségére, illetve viszonylag alacsony lakosságszámára.)
Az iparűzési adóbevétel csökkenése, valamint az építményadó-bevétel ipari övezetekre visszavezethető kiesése miatt Martfű Város Önkormányzata költségvetése helyzetének javítása érdekében az építményadó mértékének emelését 2017. évtől a két ipari övezetre lenne célszerű korlátozni. A három lakossági övezetben – tekintettel az önkormányzat tapasztalataira és a lakosságtól beérkező segélyezéssel kapcsolatos kérelmek számára és minőségére – ezúttal is indokolt lehet az emelés mellőzése.

Az építményadóban a Htv. szerinti bevezethető maximális négyzetméterenkénti éves adómérték (a valorizációs szabályoknak megfelelően) 2017. január 1-től kezdődően 1.846,- Ft lesz. Ehhez képest a jelenleg hatályos adómérték a 4. (külső ipartelep) övezetben 700,- Ft (ez a bevezethető maximum 37,92 %-a), az 5. (Tisza ipartelep) övezetben 350,- Ft (a bevezethető maximum 18,96 %-a).

A két övezetben az eddigi differenciálást megtartva eltérő mértékű lenne az emelés. A külső, modernebb ipartelep adómértéke a jelenlegi 700,- Ft-ról 1.250,- Ft-ra emelkedne négyzetméterenként. A régi, elavultabb, sok esetben felújítandó infrastruktúrával rendelkező Tisza ipartelep adómértéke pedig a jelenlegi 350,- Ft-ról 500,- Ft-ra emelkedne négyzetméterenként.

A 4. (külső ipartelep) övezetben ezzel az emeléssel is mindössze a Htv. szabályozta maximális adómértéknek mintegy kétharmada lenne az új adómérték, míg az 5. (Tisza ipartelep) övezetben a maximálisan bevezethető adómérték alig több mint negyedrésze.
A jelen előterjesztés szerinti módosítás vélhetően megfelel a Htv. 2017. január 1-jétől hatályos 7. § g) pontja előírásának is, mely szerint az önkormányzat az adóalap fajtáját, az adó mértékét, rendeleti adómentességet és adókedvezményt úgy állapíthatja meg, hogy azok összességükben egyaránt megfeleljenek a helyi sajátosságoknak, az önkormányzat gazdálkodási követelményeinek és az adóalanyok széles körét érintően az adóalanyok teherviselő képességének.

A következő táblázatok a 2015. évi, a 2016. évi tervezett és végleges, illetve 2017. évre az előterjesztés szerinti adómérték esetén várható kivetett építményadó összegeket mutatják.
2015. évi kivetett adó:

	Építményadó rendelet szerinti körzet
	hasznos alapterület (ezer m2-re kerekítve)
	mentes alapterület (ezer m2-re kerekítve)
	adóköteles alapterület (ezer m2-re kerekítve)
	2015. évi adómérték (Ft/m2/év)
	2015. évi kivetett adó összege (Ft)

	1-3. körzet
	250 000 m2
	117 000 m2
	133 000 m2
	170 Ft/m2
	22 610 000 Ft

	4. körzet (külső ipartelep)
	104 000 m2
	0 m2
	104 000 m2
	660 Ft/m2
	68 640 000 Ft

	5. körzet (Tisza ipartelep)
	61 453 m2
	0 m2
	61 453 m2
	270 Ft/m2
	16 592 310 Ft

	Összesen:
	415 453 m2
	117 000 m2
	298 453 m2
	 
	107 842 310 Ft


2016. évre a 2016. évtől hatályos rendelet szerint tervezett adó:

	Építményadó rendelet szerinti körzet
	hasznos alapterület (ezer m2-re kerekítve)
	mentes alapterület (ezer m2-re kerekítve)
	adóköteles alapterület (ezer m2-re kerekítve)
	jelenlegi adómérték (Ft/m2/év)
	2016. évre tervezett adó összege (Ft)

	1-3. körzet
	250 000 m2
	117 000 m2
	133 000 m2
	170 Ft/m2
	22 610 000 Ft

	4. körzet (külső ipartelep)
	104 000 m2
	0 m2
	104 000 m2
	700 Ft/m2
	72 800 000 Ft

	5. körzet (Tisza Ipartelep)
	61 453 m2
	0 m2
	61 453 m2
	350 Ft/m2
	21 508 550 Ft

	Összesen:
	415 453 m2
	117 000 m2
	298 453 m2
	 
	116 918 550 Ft


2016. évre a 2016. évtől hatályos rendelet szerint – a kieső hasznos alapterület miatt – végül is realizálódott (kivetett) adóelőírás:

	Építményadó rendelet szerinti körzet
	hasznos alapterület (ezer m2-re kerekítve)
	mentes alapterület (ezer m2-re kerekítve)
	adóköteles alapterület (ezer m2-re kerekítve)
	jelenlegi adómérték (Ft/m2/év)
	2016. évi kivetett adó összege (Ft)

	1-3. körzet
	250 000 m2
	117 000 m2
	133 000 m2
	170 Ft/m2
	22 610 000 Ft

	4. körzet (külső ipartelep)
	71 647 m2
	0 m2
	71 647 m2
	700 Ft/m2
	50 152 900 Ft

	5. körzet (Tisza Ipartelep)
	61 453 m2
	0 m2
	61 453 m2
	350 Ft/m2
	21 508 550 Ft

	Összesen:
	383 100 m2
	117 000 m2
	266 100 m2
	 
	94 271 450 Ft


2017. évre kivethető adó a jelen előterjesztésben szereplő adómértékekkel tervezve:
	Építményadó rendelet szerinti körzet
	hasznos alapterület (ezer m2-re kerekítve)
	mentes alapterület (ezer m2-re kerekítve)
	adóköteles alapterület (ezer m2-re kerekítve)
	jelenlegi adómérték (Ft/m2/év)
	2017. évi tervezett adó összege (Ft)

	1-3. körzet
	250 000 m2
	117 000 m2
	133 000 m2
	170 Ft/m2
	22 610 000 Ft

	4. körzet (külső ipartelep)
	71 647 m2
	0 m2
	71 647 m2
	1250 Ft/m2
	89 558 750 Ft

	5. körzet (Tisza Ipartelep)
	61 453 m2
	0 m2
	61 453 m2
	500 Ft/m2
	30 726 500 Ft

	Összesen:
	383 100 m2
	117 000 m2
	266 100 m2
	 
	142 895 250 Ft


A táblázatokból kitűnik, hogy a tervezetben szereplő adómértékek 2017. évtől történő alkalmazásával az építményadó-bevétel növekedés az eddigi legnagyobb összegű kivetett adót jelentő 2015. adóévhez képest hogyan változik:

1-3. övezetből eredő bevétel-növekedés:
0,00 millió forint;

4. övezetből eredő bevétel-növekedés:
20,92 millió forint;

5. övezetből eredő bevétel-növekedés:
14,13 millió forint.

Összes bevétel-növekedés:
35,05 millió forint.

A 2015. évinél sokkal kisebb összegű építményadó kivetést hozó 2016. adóévhez képest persze jelentősebb az emelkedés:

1-3. övezetből eredő bevétel-növekedés:
0,00 millió forint;

4. övezetből eredő bevétel-növekedés:
39,40 millió forint;

5. övezetből eredő bevétel-növekedés:
9,22 millió forint.

Összes bevétel-növekedés:
48,62 millió forint.

A fentieknek megfelelően a rendelet adómértékeket megállapító 7. § (2) bekezdésének módosítására kerül sor.

Martfű Város Önkormányzata Képviselő-testületének az építményadóról szóló 27/2006.(XII.15.) rendelet módosításáról szóló

___/2016.(___.___.) önkormányzati rendelethez

A rendelet-tervezet címe:

Martfű Város Önkormányzata Képviselő-testületének az építményadóról szóló 27/2006.(XII.15.) rendelet módosításáról

1.) Társadalmi-gazdasági hatása:

A rendelet az ipari övezetek adóalanyai számára bizonyos mértékben megnöveli az adóterhet.
2.) Költségvetési hatása:


Az előző évihez képest mintegy 48 millió forinttal növelheti a költségvetés adóbevételeit.

3.) Környezeti, egészségi következményei: nincs 

4.) Adminisztratív terheket befolyásoló hatása:


A kibocsátandó módosító határozatokat tekintve, adminisztratív hatása egyszeri.

5.) A rendelet megalkotásának szükségessége: 


A kieső iparűzési adó és építményadó bevételek pótlása és a 2017. évi költségvetési gazdálkodás egyes tételei fedezetének biztosítása miatt indokolt.

6.) A rendelet megalkotásának elmaradása esetén várható következmények: 

Költségvetési bevételek elmaradása.

7.) A rendelet alkalmazásához szükséges feltételek:

A rendelet alkalmazásához a személyi, szervezeti, tárgyi, pénzügyi feltételek rendelkezésre állnak.

Martfű, 2016. november 15. 










Dr. Papp Antal 










polgármester

Látta: Szász Éva 


jegyző

MARTFŰ VÁROS ÖNKORMÁNYZATA

KÉPVISELŐ-TESTÜLETÉNEK

___/2016.(___.___.) önkormányzati rendelete
az építményadóról szóló 27/2006.(XII.15.) rendelet módosításáról

Martfű Város Önkormányzatának Képviselő-testülete Magyarország Alaptörvénye 32. cikk (1) bekezdés a) és h) pontjában biztosított feladatkörében eljárva, Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 13. pontjában, és a helyi adóról szóló 1990. évi C. törvény 1. § (1) bekezdésében foglalt felhatalmazás alapján az építményadóról szóló 27/2006.(XII.15.) rendeletét az alábbiak szerint módosítja:

1. §
Martfű Város Önkormányzata Képviselő-testületének az építményadóról szóló
       27/2006.(XII.15.) rendeletének 7. § (2) bekezdés d) és e) pontjai helyébe az
       alábbi rendelkezés lép:
„d) a negyedik övezetben:  1250,- Ft,-/m2;

e) az ötödik övezetben:  500,- Ft,-/m2.”
Záró rendelkezések

2.
§ 
E rendelet 2017. január 1-jén lép hatályba és 2017. január 2-án hatályát veszti.


Dr. Papp Antal
Szász Éva


polgármester
jegyző


